ΓΡΑΠΤΗ ΕΡΩΤΗΣΗ E-1457/00

υποβολή: Reinhold Messner (Verts/ALE) προς την Επιτροπή

(10 Μαΐου 2000)

Θέμα: Παράταση της εκχώρησης στην Εταιρεία Αυτοκινητοδρόμων Α.Ε.

Ως απάντηση σε παλαιότερη ερώτηση (Ε-2293/99)(1) σχετικά με την παράταση της εκχώρησης στην ιταλική Εταιρεία Αυτοκινητόδρομων Α.Ε., όσον αφορά το ζήτημα της ανάληψης του κινδύνου διαχείρισης εκ μέρους της αναδόχου, η Επιτροπή δήλωσε ότι η παρέμβαση της ανεξάρτητης επιτροπής της επιφορτισμένης με τη διαχείριση των συμβάσεων δημοσίων έργων που προβλέπονται από την εκχώρηση δεν αλλάζει το στοιχείο του κινδύνου που συνδέεται με τη διαχείριση ενός έργου, δεδομένου ότι δεν έχει συνέπειες σε επίπεδο χρηματοδοτικού σχεδίου της εκχώρησης και αποτελεί απλώς πρόσθετη εγγύηση ανοίγματος των συμβάσεων στον ανταγωνισμό. Η εν λόγω επιτροπή, που συγκροτήθηκε κατ' απαίτησιν της Επιτροπής προκειμένου να γίνει αποδεκτή παράταση της εκχώρησης χωρίς προκήρυξη δημόσιου διαγωνισμού, στην πραγματικότητα δεν είναι ανεξάρτητη, αφού συμμετέχουν σε αυτή δύο αντιπρόσωποι πουποδεικνύονται από την ANAS και ένας αντιπρόσωπος της Εταιρείας Αυτοκινητοδρόμων Α.Ε.

Πώς μπορεί η Ευρωπαϊκή Επιτροπή να αποδέχεται το διαχωρισμό μεταξύ κατασκευής και διαχείρισης αρχή που δεν γίνεται δεκτή από την ιταλική νομοθεσία (βλ. νόμος 463/21.5.1955 και ΝΔ 547/17.4.1948) , διαχωρισμός στον οποίο στηρίζεται η συγκρότηση της ανεξάρτητης επιτροπής που έχει επιφορτισθεί με την ανάθεση των συμβάσεων της Εταιρείας Αυτοκινητοδρόμων Α.Ε.;

Δεν θεωρεί η Επιτροπή ότι το γεγονός της συμμετοχής στην εν λόγω επιτροπή εμπειρογνωμόνων αντιπροσώπων της αναδόχου εταιρείας δεν εξασφαλίζει την ανεξαρτησία της;

Δεν θεωρεί η Επιτροπή ότι η σύνδεση αυτή μεταξύ επιχειρηματικής δραστηριότητας της αναδόχου και πολιτικής ευθύνης, στην οποία στηρίζεται η συγκρότηση της επιτροπής εμπειρογνωμόνων (διορίζεται από τονπουργό Δημοσίων Έργων) ισοδυναμεί με περιορισμό της διευθυντικής εξουσίας των δημοσίων αρχών στον τομέα της πολιτικής των μεταφορών;

(1) ΕΕ C 225 E της 8.8.2000, σελ. 89.

Απάντηση του κ. Bolkestein εξ ονόματος της Επιτροπής

(26 Ιουνίου 2000)

Παρά τη συγκρότηση της ανεξάρτητης επιτροπής, στην οποία αναφέρθηκε ο αξιότιμος βουλευτής, η εταιρεία Autostrade S.p.A. εξακολουθεί να είναι επιφορτισμένη με την κατασκευή και τη διαχείριση τηςποδομής, εφόσον η επιτροπή αυτή παρεμβαίνει μόνο κατά τη σύναψη των συμβάσεων δημοσίων έργων και μόνο για να κινήσει και να διευθύνει τις διαδικασίες σύναψης. Ως εκ τούτου, το στοιχείο αυτό δεν αλλοιώνει την έννοια της εκχώρησης δημοσίων έργων η οποία προβλέπεται στην οδηγία 93/37/ΕΟΚ του Συμβουλίου της 14ης Ιουνίου 1993 περί συντονισμού των διαδικασιών για τη σύναψη συμβάσεων δημοσίων έργων(1).

Η συγκεκριμένη επιτροπή συγκροτήθηκε μόνο για να ικανοποιήσει την απαίτηση της Επιτροπής να εξασφαλιστεί το μεγαλύτερο δυνατό άνοιγμα στον ανταγωνισμό, με τον αποκλεισμό των εν λόγω διαδικασιών σύναψης της ανάδοχης εταιρείας και των συνδεδεμένων εταιρειών.

Αντιθέτως, όσον αφορά τη σύνθεση της εν λόγω εταιρείας, η Επιτροπή ζήτησε αμέσως πληροφορίες από τις ιταλικές αρχές, προκειμένου να διαπιστώσει κατά πόσον οι δεσμεύσεις περί αμεροληψίας και ανεξαρτησίας της ίδιας της επιτροπής πράγματι τηρήθηκαν.

(1) ΕΕ L 199 της 9.8.1993.